《咏洞前流水》
明代·胡居仁

洞前流水洞前流，洞里书生静里修。信是本原无一息，莫将道体更他求。

有形可睹无形妙，今日应同昔日游。识得显微元不问，此心此理日相酬。

作者简介：（1434—1484）明江西馀干人，字叔心，号敬斋。吴与弼门人。绝意仕进。其学以主忠信为先，以求放心为要。筑室山中，四方来学者甚众。后主白鹿书院。万历中追谥文敬。有《易象钞》、《居业录》、《胡文敬公集》。